《八月二十日集崇安寺观右军涤砚池》
清代·荣锡珩

栖心息声华，尘撄弥象罔。眷兹佳秋日，神明颇清旷。

凌辰陪兰藻，怀古寻幽赏。乍脱尘市嚣，爱踏招提上。

饕客耸绀宇，商意肃林莽。凉思吹衣裾，联步升方丈。

徘徊右军池，微波自骀荡。墨沈有余香，溯回结遐想。

纷吾谛真契，笔阵深向往。静对香台人，梵音起清响。

作者简介：荣锡珩，清无锡人。少聪慧，读书刻苦以致焦劳过度，早逝。